Iceland Hour önnur besta PR herferð áratugarins Iceland Hour , sem var hluti af fyrstu Inspired by Iceland herferðinni árið 2010 , varð í 2. sæti í kosningu um bestu PR herferðir áratugarins . Kosningin var á vegum PR Week sem er einn þekktasti fagmiðill í almannatengslum á heimsvísu . Í umsögn um herferðina segir að herferðin hafi verið til að bregðast við áhyggjum af fækkun ferðamanna í kjölfar eldgossins í Eyjafjallajökli . Búist hafi verið við fækkun ferðamanna en herferðin hafi hjálpað til við að breyta viðhorfi sem hafi leitt til fjölgunar ferðamanna . Iceland hour var fyrsti hlutinn af Inspired by Iceland markaðsherferðinni sem hófst eftir eldgosið í Eyjafjallajökli . Hún snerist um að Íslendingar sendu skilaboð á netinu til vina erlendis um hvað þeir elskuðu mest við landið sitt . Skilaboðum var komið á framfæri gegnum bein streymi á netinu , myndbönd , samfélagsmiðla og auglýsingar á vef , á prenti og í sjónvarpi . Sjá úrslit PR Week